ROZHODNUTIE KOMISIE
z 28. marca 2007
o zmene a doplnení rozhodnutia K(2006) 4332, konečné znenie, ktorým sa stanovuje predbežné ročné rozdelenie viazaných rozpočtových prostriedkov z Európskeho fondu pre rybné hospodárstvo podľa členských štátov na obdobie od 1. januára 2007 do 31. decembra 2013
[oznámené pod číslom K(2007) 1313]
(2007/218/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1198/2006 z 27. júla 2006 o Európskom fonde pre rybné hospodárstvo (1), a najmä na jeho článok 14,
keďže:
(1)
V rozhodnutí Komisie K(2006) 4332, konečné znenie, zo 4. októbra 2006 sa stanovilo predbežné ročné pridelenie viazaných rozpočtových prostriedkov Spoločenstva pre regióny oprávnené na financovanie z prostriedkov Európskeho fondu pre rybné hospodárstvo (ďalej len „EFRH“) na oblasť mimo cieľa Konvergencie, viazaných rozpočtových prostriedkov Spoločenstva pre regióny oprávnené na financovanie z EFRH v rámci cieľa Konvergencie a celkových viazaných rozpočtových prostriedkov Spoločenstva z Európskeho fondu pre rybné hospodárstvo členským štátom na obdobie od 1. januára 2007 do 31. decembra 2013.
(2)
S ohľadom na poskytnutie možnosti Bulharsku a Rumunsku profitovať do roku 2013 z EFRH, mali by sa pre Bulharsko a Rumunsko stanoviť indikatívne sumy z viazaných rozpočtových prostriedkov Spoločenstva pre regióny oprávnené na financovanie z EFRH na cieľ Konvergencia a z celkových viazaných rozpočtových prostriedkov Spoločenstva na financovanie z EFRH.
(3)
Rozhodnutie K(2006) 4332, konečné znenie, by sa preto malo zodpovedajúcim spôsobom zmeniť a doplniť,
PRIJALA TOTO ROZHODNUTIE:
Článok 1
Príloha I k rozhodnutiu K(2006) 4332, konečné znenie, sa nahrádza prílohou I k tomuto rozhodnutiu.
Článok 2
Toto rozhodnutie je určené členským štátom.
V Bruseli 28. marca 2007